Le Mespris de la vie et consolation contre la mort/« S’il veut contre-peser ses heurs
# Le Mespris de la vie et consolation contre la mort/« S’il veut contre-peser ses heurs

### LI.

S’il veut contre-peser ses heurs, & ses mal-heurs Celuy qui bien-heureus sur tout autre se nomme Il se reputera le plus mal-heureus homme Qui respire de l’air les vitales chaleurs :

Voire tu ne voudrois à souffrir les douleurs, Et travaus de l’esprit, dont sans cesse il consomme Son ceur passionne, vivre trois jours en somme Heureus de mesme sorte, entre tant de langueurs :

Tiens que les biens mondains s’acquierent en contrainte Ennui, peine, & travail, & possedent en crainte Se perdent en regret, pleur, & calamité.

Tu verras, Casanat, non comme tu le pense Que mesme de nostre heur l’instable jouissance Est pleine de mal-heur, & d’infelicité.

